કોટક મહિન્દ્રા બેન્કના મેનેજિંગ ડિરેક્ટર અને ચીફ એક્ઝિક્યુટિવ ઉદય કોટકે કહ્યું હતું કે રિઝર્વ બેન્કને આગામી સમયમાં જે જોખમ દેખાય છે તેને ધ્યાનમાં લઈને અને ફુગાવાનો તેનો લક્ષ્યાંક ધ્યાનમાં રાખીને પગલાં લે છે. ઉદય કોટક સીઆઈઆઈના પ્રેસિડેન્ટ-ડેઝિગ્નેટ પણ છે. તેમણે કહ્યું કે રિઝર્વ બેન્કે વ્યાજના દર ભલે વધાર્યા, પરંતુ તે સાથે જ નીતિગત અભિગમ ન્યૂટ્રલ(તટસ્થ) રાખ્યો છે જે દર્શાવે છે કે આગામી સમયમાં સ્થિતિ સુધરે તો રેપો રેટ ઘટી પણ શકે છે. આ રીતે રિઝર્વ બેન્કે સંતુલિત અભિગમ અપનાવ્યો છે.મિત્તલે કહ્યું કે ધિરાણ ઉપલબ્ધ કરાવવું એ હાલના તબક્કે ચિંતાનો વિષય છે. ખાસ કરીને નાના ઉદ્યોગોને તાત્કાલિક ધિરાણ પૂરું પાડવું જરૂરી છે. તેમણે કહ્યું કે ૧૧ બેન્કોને પ્રોમ્પ્ટ કરેક્ટિવ એક્શન(PCA) હેઠળ લેવાામં આવી છે, જેને કારણે તેઓ ધિરાણ ઘટાડશે.